12. Anlægsbevilling til udvidelse af Plejecenter Solhøj (Åben)
Tidl. politisk behandling
Forventet sagsgang
SS-U, TM-U, ØK, BY
Lovgrundlag
Bekendtgørelse om støtte i almene boliger m.v.
SAGENS INDHOLD
Byrådet skal i denne sag tage stilling til anlægsbevilling til projektering på boligdelen på 1,6 mio. kr. inkl. 
moms samt en anlægsbevilling på 126.000 kr. ekskl. moms til projektering af servicearealer, p-pladser, 
carporte mv. i forbindelse med udvidelse af [adresse] i Hammel med 12 plejeboliger og tilhørende 
servicearealer. 
Af plejeboliganalysen for 2020-2035, fremgår det bl.a., at der er behov for yderligere plejeboliger allerede i 
2020. Derfor er der i budget 2021-24 afsat et rådighedsbeløb på 7,695 mio. kr. til den kommunale 
nettoudgift til udvidelse med 12 plejeboliger og supplerende servicearealer samt genhusning (A-402). Den 
samlede anlægsøkonomi for de 12 nye plejeboliger udgør 26,3 mio. kr. Heraf udgør udgifterne til boligerne 
18,1 mio. kr., mens udgifterne til grundkapitalindskud, servicearealer, genhusning og carporte mv. udgør 
8,2 mio. kr.   
Boligerne opføres oven på de to fløje, der i forbindelse med byggeriet af plejeboligerne blev opført i tre 
etager. Der er allerede etableret en del af de fællesarealer, der er behov for i relation til at udvide med 12 
boliger. Det nye byggeri bliver opført i samme kvalitet, materialer og arkitektur, som det eksisterende 
byggeri.   
Der vil under byggeriet af de nye plejeboliger være behov for midlertidig genhusning af de beboere, der bor 
på tredje etage på grund af gener fra støj, støv mv. For at minimere perioden for den midlertidige 
genhusning mest muligt, vil byggeriet af de 12 nye boliger blive opført i to etaper (to gange seks boliger). 
Der vil desuden være behov for midlertidig genhusning af de beboere, der bor på første og anden etage i 
en kortere periode. Den midlertidige genhusning af beboerne kan fx ske i korttidsafsnittet på [adresse].  
I anlægsblokken (A-402) er der forudsat opført 312 m² serviceareal, hvoraf 240 m² er kælderareal. Det 
nødvendige kælderareal tilvejebringes bl.a. ved en ombygning af det eksisterende kælderareal under 
Solhøj. Der er således ikke behov for yderligere kælderareal. Det foreslås, at de afsatte anlægsmidler til 
kælderareal i stedet anvendes til ekstra depotkapacitet/carporte. 
I forbindelse med projektet etableres et nyt parkeringsområde på arealet vest for plejecentret på et areal, 
som [adresse] allerede ejer. 
Projektet planlægges udbudt i hovedentreprise i foråret 2021. Byggeriet planlægges påbegyndt maj 2021, 
og de 12 boliger forventes at kunne være klar til indflytning medio 2022.
VURDERING
Byrådet besluttede 25. marts 2014, at der i udgangspunktet nedsættes et byggeprogramudvalg med politisk 
deltagelse, når den samlede anlægssum er på over 10 mio. kr. 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Leonora Koch 
Randi Møller (tinj)
Social og Sundhed har i forhold til det konkrete projekt vurderet behovet for at nedsætte et egentligt 
byggeprogramudvalg med politisk repræsentation, da de 12 nye plejeboliger opføres i fuld 
overensstemmelse med det eksisterende byggeri, hvad angår arkitektur, indretning, fællesarealer mv. 
Social og Sundhed anbefaler på den baggrund, at der ikke nedsættes byggeprogramudvalg med politisk 
repræsentation. I stedet foreslås, at Social- og Sundhedsudvalget holdes orienteret om planerne for og 
gennemførelsen af genhusningen af beboerne på [adresse].
Til at forestå byggeriet nedsættes en administrativ projektgruppe bestående af direktøren for Social og 
Sundhed (formand), ledelses- og medarbejderrepræsentanter fra [adresse] og Ejendomscentret samt en 
ekstern rådgiver. Social og Sundhed varetager de administrative opgaver forbundet med den administrative 
projektgruppes virke, herunder planlægningen af genhusningen.  
ØKONOMI
Til afholdelse af udgifter til rådgiverhonorar i projekteringsfasen søges der en anlægsbevilling på 1,6 mio. 
kr. inkl. moms målrettet de 12 boliger og 126.000 kr. ekskl. moms til de kommunale servicearealer og ekstra 
parkeringspladser, carporte mv. 
Anlægsbevillingerne finansieres af de afsatte rådighedsbeløb i 2021 på netto 7,695 mio. kr. 
Når projektforslaget og de hermed forbundne økonomiske beregninger foreligger, søges der, sammen med 
godkendelse af skema A, en anlægsbevilling til gennemførelse af byggeriet. Denne sag forventes forelagt 
Byrådet i marts 2021. 
Der er i 2021 og 2022 en samlet anlægsøkonomi til boligerne på 18,106 mio. kr. inkl. moms. Udgifterne til 
de 12 boliger er beregnet med udgangspunkt i rammebeløbet for almene boliger i 2020 fremskrevet med 
1,4% fra 2020 til 2021. Det endelige rammebeløb kendes først i 2021. Anlægsøkonomien finansieres ved 
10% kommunalt grundkapitalindskud, 88% realkreditlån og 2% beboerindskud. I byggeperioden finansieres 
udgifterne og beboerindskuddene af en byggekredit. Der er afsat 1,811 mio. kr. i rådighedsbeløb til 
finansiering af de kommunale grundkapitalindskud på 10%. 
Økonomiberegningerne er lavet med baggrund i, at der etableres et serviceareal på 72 m², ligesom der 
opføres 10 ekstra parkeringspladser til nuværende byggeri på [adresse]. Desuden foreslås der opført carporte 
til aktivitetsområdets tre busser. Der er i 2021 og 2022 afsat et rådighedsbeløb på 6,4 mio. ekskl. moms til 
opførelse af servicearealer og genhusning. Beløbet er delvis finansieret af servicearealtilskud og 
støttesagsgebyr på samlet 516.000 kr. 
Der er i budget 2021-24 (U-405) afsat 4,2 mio. kr. i driftsudgifter til de 12 plejeboliger.  Driftsbudgettet er 
beregnet med udgangspunkt i den godkendte ressourcetildeling på plejecentrene og de skønnede 
driftsudgifter til servicearealerne. Det er forudsat, at der i bestillerbudgettet kan reduceres i de tildelte timer, 
når der opføres ekstra plejeboliger. Når dette indregnes bliver den årlige nettodriftsudgift på 2,1 mio. kr. 
Der knytter sig endvidere begrænsede driftsudgifter til p-pladser og øvrige anlæg. Driftsudgifterne forventes 
at kunne rummes inden for projektets eksisterende ramme. 
INDDRAGELSE
De berørte beboere og bruger- og pårørenderådet blive løbende orienteret.
INDSTILLING
Direktøren for Social og Sundhed indstiller til Byrådet:
1.
At der godkendes anlægsbevilling til projektering af de almene boliger 1,6 mio. kr. inkl. moms kr. 
finansieret af det samlede afsatte rådighedsbeløb i 2021-2022. 
2.
At der godkendes en anlægsbevilling til projektering af det kommunale serviceareal, ekstra 
parkeringspladser, carporte mv.  på 126.000 kr. ekskl. moms finansieret af de afsatte rådighedsbeløb 
i 2021-2022. 
BESLUTNING
Social- og Sundhedsudvalget, 1. december 2020:
Fraværende: Karla Kristensen
Indstilles godkendt
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
